text: Ikke et støvfnug på borgmesterkontorerne 
  27 september 2010 kl. 06.22
  Mens flere ældre borgere må kigge langt efter en støvklud, er der flittigt gang i kostene på borgmestrenes kontorer. Det skriver Jydske Vestkysten.
  Flere kommuner sparer rengøringen væk hos ældre borgere. Nogle steder bliver der kun gjort rent én gang hver tredje uge. 
  En undersøgelse, som Jydske Vestkysten har lavet, viser, at borgmesterene i otte ud af 10 sønderjyske kommuner får gjort rent på deres kontorer hver dag. 
  Det drejer sig om kommunerne Kolding, Billund, Tønder, Varde, Sønderborg, Aabenraa, Esbjerg og Fanø.
  Ældre Sagen er rystet over forskelsbehandlingen.
  - Vi taler om ældre mennesker, der er svækkede og opholder sig det meste af tiden i deres hjem. De har betydeligt større brug for hjælpen end raske mennesker på et borgmesterkontor. Det er ikke værdigt, siger chefkonsulent i Ældre Sagen¨Olav Felbo.
  